b'\n_START_ARTICLE_\nHubungan Malaysia\xe2\x80\x93Turkmenistan\n_START_PARAGRAPH_\nHubungan Malaysia - Turkmenistan semakin erat semenjak Turkmenistan mencapai kemerdekaan pada 1991 .Hubungan diplomatik terjalin sejak 1992. Malaysia baru mendirikan pejabat konsulat di Ashgabat pada 2011 . Turkmenistan terletak di Asia Tengah dan berjiran dengan Kazakhstan dan Rusia. Penduduknya tidak ramai, sekitar 5 juta orang sahaja._NEWLINE_Duta Malaysia ke Turkmenistan ialah Datuk Saipul Anuar Abdul Muin\n_START_SECTION_\nLawatan Najib Tun Razak\n_START_PARAGRAPH_\nPada 11 Julai 2011, Perdana Menteri Malaysia Najib Tun Razak menemui Presiden Turkmenistan, Gurbanguly Berdimuhamedov di Istana Presiden , Ashgabat , ibu negara tersebut. Kemudian mereka bertemu di Kiyanji, Turkmenbasy, kira-kira 600 kilometer dari Ashgabat._NEWLINE_Rombongan turut disertai oleh Menteri Luar, Anifah Aman, Nor Mohamed Yakcop dan Datin Seri Rosmah Mansor.\n_START_SECTION_\nKerjasama ekonomi\n_START_PARAGRAPH_\nPada 2010 jumlah dagangan kedua-dua negara hanya AS$28.90 juta berbanding AS$205.61 juta pada tahun 2009._NEWLINE_Dewan Perniagaan Turkmenistan dan Dewan Perdagangan dan Industri Malaysia telah mengadakan MOU bersama.Perjanjian penjualan gas antara Petronas dengan Turkmen Gas disaksikan oleh Presiden Turkmenistan._NEWLINE_Najib dan Presiden Berdimuhamedov merasmikan bersama Terminal Gas Petronas dan menyaksikan upacara pengeluaran gas pesisir pantai pertama Petronas di Kinyali, Turkmenbashy. 500 juta meter padu gas akan dikeluarkan dalam fasa-fasa akan datang. Petronas melabur AS$5.2 bilion untuk projek gas asli itu. Pelajar negara itu akan ditambah pengambilan di Universiti Petronas di Tronoh, Perak.'